
DĖL TIEKĖJŲ PAKLAUSIMŲ NAGRINĖJIMO

Kauno rajono savivaldybės administracijos sudaryta Nuolatinė viešųjų pirkimų komisija (toliau – Komisija) vykdydama pirkimo Mokslo paskirties pastato Ledos g. 2, 2B, Užliedžių k., Užliedžių sen., Kauno r. sav., rekonstravimo darbų pirkimo (KARTOJAMAS) (toliau – Pirkimas) procedūras, 2025-10-14 posėdyje Centrinės viešųjų pirkimų informacinės sistemos (CVP IS ) priemonėmis 2025-10-10 gautus tiekėjų paklausimus ir pateikia atsakymus:
Prašome paaiškinti arba patikslinti kvalifikacijos reikalavimus, kadangi:
1. KLAUSIMAS:
4_5 priedas (pašalinimo pagrindai kvalifikacijos reikalavimai ir kt.).
Skyriuje Techninis ir profesinis pajėgumas
p. 2.1 ir 2.2 nurodyti dviprasmiškai skirtingi reikalavimai:
p. 2.1 
Pastabos
Tiekėjai reikalaujamą patirtį gali įrodinėti tiek baigtomis, tiek nebaigtų vykdyti sutarčių jau įvykdytomis dalimis. Tiekėjas gali teikti informaciją: 
1) apie atliktus darbus, kurie pradėti ir baigti vykdyti per paskutinius 5 metus iki pasiūlymo pateikimo galutinio termino pabaigos;
2) apie atliktus darbus, kurie pradėti vykdyti anksčiau nei per  paskutinius 5 metus iki pasiūlymo pateikimo galutinio termino pabaigos, tačiau pabaigti vykdyti per paskutinius 5 metus iki pasiūlymo pateikimo galutinio termino pabaigos, tokiu atveju nurodoma per paskutinius 5 metus iki pasiūlymo pateikimo galutinio termino pabaigos atliktų darbų vertė, kuri turi būti ne mažesnė nei šiame reikalavime nurodyta suma.
3) apie dar nebaigtų vykdyti sutarčių jau įvykdytas dalis (jau atliktus darbus), tokiu atveju nurodoma per paskutinius 5 metus iki pasiūlymo pateikimo galutinio termino pabaigos jau atliktų darbų vertė, kuri turi būti ne mažesnė nei šiame reikalavime nurodyta suma.
p. 2.2 
Tiekėjas per paskutinius 3 (tris) metus iki pasiūlymų pateikimo termino pabaigos, nurodytos skelbime apie Pirkimą, arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 (tris) metus), savo jėgomis yra  tinkamai įvykdęs bent vieno objekto (pastatų pagal paskirtį tipas: negyvenamieji pastatai) statybos ir (ar) rekonstravimo darbus, kurių vertė būtų ne mažiau nei  5 000 000 Eur be PVM ir darbų atlikimas bei galutiniai rezultatai buvo tinkami ir atlikti laiku. Galutinį rezultatą tiekėjas turi būti pasiekęs pagal vieną ar kelias sutartis, sudarytas dėl to paties objekto
Šio reikalavimo pastabose nėra nurodyta, kad bus vertinama tik darbų vertė atlikta per 3 (tris) metus iki pasiūlymo pateikimo termino pabaigos.
Ar teisingai suprantame, kad objektas gali būti pradėtas anksčiau, bet darbų pabaiga turi būti per 3 (tris) metus iki pasiūlymo termino pabaigos?

ATSAKYMAS. Prašome vadovautis Pirkimo sąlygų 5 priedo 2 lentelės „Tiekėjo kvalifikacijos reikalavimai“ 2.2 p. nustatytu kvalifikacijos reikalavimu, kurio formuluotė, kad: “Tiekėjas <…> savo jėgomis yra tinkamai įvykdęs bent vieno objekto <..> statybos ir (ar) rekonstravimo darbus, <…> ir darbų atlikimas bei galutiniai rezultatai buvo tinkami ir atlikti laiku. Galutinį rezultatą tiekėjas turi būti pasiekęs pagal vieną ar kelias sutartis, sudarytas dėl to paties objekto” aiškiai indikuoja, jog tiekėjas turi pateikti informaciją apie atliktus statybos ir (ar) rekonstravimo darbus, kurie pradėti ir baigti vykdyti per paskutinius 3 metus iki pasiūlymo pateikimo galutinio termino pabaigos, nustatyto reikalavimo esmė, kad tiekėjas būtų įgijęs reikalaujamą patirtį nedalomame objekte, koks yra ir pirkimo objektas, pirkimo sutartis bus sudaroma dėl galutinio rezultato sukūrimo (vadovaujantis Statybos įstatymu, statybos užbaigimo procedūros gali būti pradėtos tik užbaigus visus statybos darbus ir juos priėmus statytojui/užsakovui). Papildomai paaiškiname, kad Tiekėjai reikalaujamą patirtį gali įrodinėti tik baigta vykdyti sutartimi (-is) sudaryta dėl to paties objekto, kaip numatyta 2.2 p.

KLAUSIMAS:
„7_8 priedas Atliktų statybos darbų sąrašas“ yra pritaikytas tik objektams pagal kvalifikacijos reikalavimų p. 2.1, kadangi lentelės užpildymo reikalavimuose yra:
** - Atliktų statybos darbų sąraše turi būti nurodyti darbai per pastaruosius 5 metus iki pasiūlymo pateikimo galutinio termino pabaigos dienos. Atsižvelgiant į tai, šiame sąraše turi būti nurodytos tikslios darbų atlikimo (pradžia ir pabaiga) datos.
Ar dėl objekto pagal p. 2.2 nereikia pildyti 8 priedo „Atliktų darbų sąrašas“ stulpelio „5“?
ATSAKYMAS: Kaip nustatyta Pirkimo sąlygų 5 priedo 2 lentelės „Tiekėjo kvalifikacijos reikalavimai“ 2.2 p. tiekėjas turi pateikti užpildytą Atliktų statybos darbų sąrašą (Pirkimo sąlygų 8 priedą), įskaitant ir 5 lentelės stulpelį. 
Komisija savo iniciatyva ištaiso Pirkimo sąlygų 8 priedo pastaboje pažymėtoje ženklu „**“ padarytą techninę klaidą, nurodant, kad: „** - Šiame sąraše turi būti nurodytos tikslios darbų atlikimo (pradžia ir pabaiga) datos (įvertinus Pirkimo sąlygų 5 priede “Tiekėjo kvalifikacijos reikalavimai“ 2.1 ir 2.2 p. nustatytus kvalifikacijos reikalavimus).”

PRIDEDAMA. Patikslintas Pirkimo sąlygų 8 priedas.

